CELEX: 62005FJ0072
Language: fi
Date: 2007-03-01
Title: Virkamiestuomioistuimen tuomio (toinen jaosto) 1 päivänä maaliskuuta 2007. # Mohammad Reza Fardoom ja Michael Ashbrook vastaan Euroopan yhteisöjen komissio. # Henkilöstö - Tutkimatta jättäminen. # Asia F-72/05.

VIRKAMIESTUOMIOISTUIMEN TUOMIO(toinen jaosto)
      
      1 päivänä maaliskuuta 2007
      Asia F-72/05
      Mohammad Reza Fardoom ja Michael Ashbrook
      vastaan
      Euroopan yhteisöjen komissio
      Henkilöstö – Kulukorvaus – Virkamatkakulut – Kieltäytyminen allekirjoittamasta ammattiyhdistystoiminnan yhteydessä haettuja matkamääräyksiä – Oikeussuojan tarve – Tutkimatta jättäminen
      Aihe: EY 236 ja EA 152 artiklan nojalla nostettu kanne, jossa Mohammad Reza Fardoom ja Michael Ashbrook vaativat kumoamaan pääosaston
         ”Henkilöstö ja hallinto” ”sosiaalinen vuoropuhelu, yhteydet kansallisiin virkamiehiin ja laajentumista koskevat horisontaaliset
         kysymykset” -nimisen yksikön päällikön 4.11.2004 tekemät päätökset, joilla tämä kieltäytyi allekirjoittamasta matkamääräyksiä,
         jotka oli esitetty, jotta kantajat olisivat voineet osallistua 13.9.2004 hallinnollisista asioista, tilintarkastuksesta ja
         petostentorjunnasta vastaavan komission jäsenen järjestämään kokoukseen
      
      Ratkaisu: Kanne hylätään. Asianosaiset vastaavat omista oikeudenkäyntikuluistaan.
      
      Tiivistelmä
      Henkilöstö – Kanne – Oikeussuojan tarve 
      (Henkilöstösääntöjen 60 artiklan 1 kohta, 90 ja 91 artikla)
      Virkamiehelle ei ole syntynyt todellista intressiä nostaa kumoamiskanne päätöksestä, jolla on kieltäydytty allekirjoittamasta
         matkamääräystä ”kuluitta” eli siten, että siihen ei sisälly matkakulujen korvaamista eikä päivärahoja, jos tämä kieltäytyminen
         ei ole merkinnyt sitä, että virkamiehen poissaolo olisi vähennetty hänen vuosilomastaan. Koska riidanalaisen päätöksen kumoaminen
         ei näet vaikuta mitenkään hänen taloudelliseen tilanteeseensa, hän ei voi vedota pelkästään tässä tapauksessa suureksi osaksi
         hypoteettiseen intressiin, joka perustuisi hallinnon mahdollisuuteen tehdä tällainen vähennys tulevaisuudessa.
      
      (ks. 35–37 kohta)